**ETICKÁ VÝCHOVA**

**ÚVOD**

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami.

Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací program pre predmet etická výchova má svoje špecifiká. Jedným z nich je rozvíjanie komunikačných a sociálnych spôsobilostí, ktoré sa orientujú na postoje k životným situáciám a ku konkrétnym prejavom prosociálneho správania. Nadobudnuté vedomosti, spôsobilosti a zručnosti sú predpokladom kritického myslenia, diskusie a hodnotiacich postojov. V etickej výchove sa stávajú prostriedkom, od ktorého sa odvíja požadované správanie.

**CHARAKTERISTIKA PREDMETU**

Úlohou povinne voliteľného predmetu etická výchova v primárnom vzdelávaní je podporovať osobnostný a sociálny rozvoj žiaka s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tejto úlohy sa využíva hlavne zážitkové učenie, ktoré popri informáciách účinne podporuje pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a na región, v ktorom žiaci žijú. Deje sa to prostredníctvom rozvoja sociálnych spôsobilostí (otvorená komunikácia, empatia, asertivita, pozitívne hodnotenie iných a pod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahom v rodine, v kolektíve spolužiakov i v iných sociálnych skupinách.

**CIELE PREDMETU**

Žiaci:

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa aktívne participovať na živote spoločnosti (triedy, školy, regiónu),
* osvoja si prvky prosociálneho správania v rodine, v žiackom kolektíve,
* nadobudnú spôsobilosť na pochopenie hodnoty priateľstva, vzájomnosti a rodiny,
* rozvíjajú svoj postoj k postihnutým, chorým a starým ľuďom.

**UČEBNÉ ZDROJE A LITERATÚRA:**

Na podporu učenia žiakov sa budú využívať nasledujúce učebné zdroje:

1. *literatúra:*
	1. ALEXOVÁ, S. – KLAUS, V. W.: *Nechaj ma, chcem sa učiť sám.* Bratislava,

Slovenské pedagogické nakladateľstvo 1996. 111 s.

* 1. CILKOVÁ, E. – SCHONEROVÁ, P.: *Náměty pro multikulturní výchovu.*

Praha, Portál 2007. 167 s.

* 1. IVANOVÁ, E. – KOPINOVÁ, Ľ.: *Etická výchova v 1. ročníku základnej* *školy.* Metodická príručka pre učiteľov. Bratislava, Metodicko-pedagogickécentrum v Bratislave 2004. 65 s.
	2. KRÍŽOVÁ, O.: *Aktivity na hodiny etickej výchovy.* Metodicko-pedagogické centrum v Bratislave, Bratislava 2005. 102 s.
	3. SNEDDON, D. G.: *Neverbální komunikace dětí*. Praha, Portál 2005. 197 s.
1. *rôzna didaktická technika* (DVD-prehrávač, video, TV-prijímač; notebook, dataprojektora i.);
2. *vyučovacie pomôcky* (plagáty, obrázky, knihy určené pre I. st., ilustrácie; filmy, CD nosiče,DVD nosiče, videokazety,...).

**HODNOTENIE PREDMETU**

Predmet etická výchova je hodnotená **slovne**, ktoré prebieha počas každej vyučovacej jednotky, ako aj *sumárne po stanovenom hodnotiacom období* (štvrťroky, polroky).

Pri verbalizovaní hodnotenia sa zohľadňuje predovšetkým:

aktivita žiaka na vyučovaní;

záujem o prácu, predmet i o jednotlivé aktivity;

disciplína a akceptovanie, dodržiavanie stanovených pravidiel.

**VZDELÁVACÍ ŠTANDARD**

**Postoje a spôsobilosti v medziľudských vzťahoch**

|  |  |
| --- | --- |
| **Výkonový štandard** | **Obsahový štandard** |
|  |  |
| **Žiak na konci 1. ročníka základnej školy vie/dokáže:** |  |
|  predstaviť seba i spolužiakov krátkou charakteristikou, | rodina, skupina, školská trieda |
|  pomenovať dôvody pre vďačnosť, prosbu, ospravedlnenie, | pozdrav, vďačnosť, ospravedlnenie |
|  podieľať sa na vytváraní pravidiel skupiny, | pravidlá skupiny |
| **Prvky prosociálneho správania** |  |
|  |  |
| **Výkonový štandard** | **Obsahový štandard** |
|  |  |
|  uviesť príklady úcty k rodičom, učiteľom a spolužiakom, | úcta |
|  vyjadriť adekvátne vďačnosť, prosbu a ospravedlnenie, | úcta k rodičom, učiteľom, starším ľuďom, spolužiakom |
|  riadiť sa pravidlami skupiny, | prejavy úcty |
|  rešpektovať spolužiakov, |  |
| **Ľudská dôstojnosť** |  |
|  |  |
| **Výkonový štandard** | **Obsahový štandard** |
|  |  |
|  rozpoznať postupne rôzne vlastnosti ľudí, | hodnota osoby, moja hodnota, rozdiel medzi mnou a ostatným svetom |
|  uviesť vlastnosti, ktorými sa odlišuje od iných, | ľudská osoba |
|  poukázať na dôležitosť sebaovládania v medziľudských vzťahoch, | sebaovládanie |
|  |  |

**Pozitívne hodnotenie iných**

|  |  |
| --- | --- |
| **Výkonový štandard** | **Obsahový štandard** |
|  |  |
|  rozlíšiť medzi dobrým a zlým správaním u seba i u spolužiakov, | vlastnosti iných osôb |
|  uviesť dobré vlastnosti spolužiakov a príslušníkov rodiny, | pozitívne vlastnosti rodinných príslušníkov, spolužiakov |
|  zahrať scénku, kde vyjadrí pochvalu spolužiakom, | vyjadrenie pozitívneho hodnotenia iných |
|  | negatívne správanie a jeho dôsledky |
|  |  |
| **Naša rodina** |  |
|  |  |
| **Výkonový štandard** | **Obsahový štandard** |
|  |  |
|  pomenovať rodinné vzťahy, | rodina a jej úloha v živote človeka |
|  vysvetliť tri pravidlá vo vlastnej rodine, | vzťahy medzi členmi rodiny |
|  uviesť príklad úctivej komunikácie v rodine, | rodinné pravidlá |
|  naplánovať si konkrétnu pomoc pre členov rodiny. | komunikácia |
|  | pomoc v rodine |
|  |  |
|  |  |